[{"text_idx": "#000001", "text": "Miks kirjanikud novembris a\u0308ra kaovad?"}, {"text_idx": "#000002", "text": "Ta\u0308nasest on siis ko\u0303igil nanowrimotajatest kirjanikelt o\u0303igustus novembrikuuks kadunud olla. Nimelt algas siis rahvusvaheline kirjutamiskuu NaNoWriMo, mille raames pallllljud kirjanikud u\u0308le maailma pu\u0308u\u0308avad kuu ajaga 50 000 so\u0303na kirjutada."}, {"text_idx": "#000003", "text": "Ta\u0308na algab tegelikult mul ka uus Kirjuta koos Heliga u\u0308hiskirjutamise grupp. Mo\u0303tlesin ku\u0308ll, kas Nanoga samal ajal jo\u0303uan seda vedada, aga teiselt poolt on just endal ka lihtsam kirjutada, kui rohkem kirjutamisega seotud teemasid ka\u0308imas on. Novembrikuu grupiga liitumiseks kirjuta mulle . Selles u\u0308hiskirjutamise grupis jagan kord pa\u0308evas videoid, milles ra\u0308a\u0308gin erinevatest kirjutamisega seotud teemadest. Kord na\u0308dalas teeme u\u0308hisko\u0303ne ja ra\u0308a\u0308gime oma tegemistest."}, {"text_idx": "#000004", "text": "Minu FB ja IG aga muutuvad novembris ilmselt suuresti kirjutamisteemalisteks. Vo\u0303tke heaks vo\u0303i pange pahaks."}, {"text_idx": "#000005", "text": "Ise olen u\u0308lielevil, sest lugu, mida kirjutan, on ammu tahtnud minust va\u0308lja saada. Hakkasin seda augustikuus u\u0308he konkursi jaoks kirjutama, aga siis tuli elu vahele."}, {"text_idx": "#000006", "text": "Tegemist on noorteraamatuga \"Meie megastaar\", kus kaks so\u0303pra osalevad staarisaates. U\u0308ks neist saab vo\u0303imaluse lavalaudadel sa\u0308rada, teine mitte. Kuidas kogu see teema edasi la\u0308heb ja mida kaasa toob, selle mo\u0303tlengi raamatus va\u0308lja. U\u0308tleme nii, et selle raamatu kirjutamiseks valmistumine on andnud mulle u\u0308lihea po\u0303hjuse palju One Directioni, Harry Stylesi ning BTSi videoid vaadata. Kas saaks olla nauditavamat ettevalmistust kui seda on boyband \u0301ide hingeellu su\u0308venemine?"}, {"text_idx": "#000007", "text": "Ta\u0308nasel pa\u0308eval tuleb mul veel kirja saada enda autasustamise tabel ehk et kuidas ennast ta\u0308nan ja kiidan teatud arvu so\u0303nade ta\u0308itumise korral."}, {"text_idx": "#000008", "text": "Kui sa soovid, et mu raamat valmis saaks, siis mulle va\u0308ga meeldiks, kui sa novembrikuus mulle muid teemasid va\u0308ga ette ei so\u0308o\u0308daks (u\u0308ks laps ku\u0308sis endale juba eraldi ma\u0308rkmikut, kuhu ta ainult oma kontserdid sisse saaks kirjutada...). Minu seniseid raamatuid saab ja\u0308tkuvalt osta Heli Kirjastuse kodulehelt ning nende tellimustega tegelen ikka hea meelega."}, {"text_idx": "#000009", "text": "Samuti on nu\u0308u\u0308d tulemas mu kaua oodatud Termika lauludest inspireeritud \"So\u0303brad nii ei tee\" ning isiklikust vajadusest su\u0308ndinud \"Unistuste ta\u0308itmise ma\u0308rkmik\". Unistuste ta\u0308itmine on lihtsalt nii palju lihtsam, kui paberil ja\u0308lgid, et mis tehtud ja mis veel teha on. Mo\u0303lemad on praegu tru\u0308kikojas ja neid ootan elevusega."}, {"text_idx": "#000010", "text": "Nu\u0308u\u0308d aga tegutsema, sest sellest nullist tuleb va\u0308hemalt 1667 saada. Kuna homme olen lugejatega kohtumas Jo\u0303gevamaal ning seeja\u0308rel osalen Crysal Ra Laksmi-Dittoni koolitusel, siis ilmselt tuleb homsed so\u0303nad ka ta\u0308na vo\u0303i u\u0308lehomme kirja saada."}, {"text_idx": "#000013", "text": "Minu uue noorteraamatu \"Ma\u0308lestusteta suvi\" 2.osa saad tellida siit:"}, {"text_idx": "#000015", "text": "Kooliaasta la\u0308heneb (hirmutavalt?) kiiresti, kuid sellest ma praegu pikemalt ei kirjuta, ega mo\u0303tle. On kodusid, kus ko\u0303ik pidupa\u0308evad on hirmsa..."}, {"text_idx": "#000017", "text": "Mina ja\u0308lgin veel neid blogisid:"}, {"text_idx": "#000020", "text": "Milline on u\u0308ks lihtne nipp, kuidas suurema to\u0303ena\u0308os...\nMillega ma novembis hakkama sain?\nMiks kirjanikud novembris a\u0308ra kaovad?"}]